b'\n_START_ARTICLE_\nGrb Ob\xc4\x8dine \xc5\xbdirovnica\n_START_PARAGRAPH_\nGrb Ob\xc4\x8dine \xc5\xbdirovnica je upodobljen na zlato obrobljenem zelenem \xc5\xa1\xc4\x8ditu s \xc5\xa1iljasto zaklju\xc4\x8denim dnom in odprto knjigo na vrhu \xc5\xa1\xc4\x8dita v razmerju 4,5:5. Na zelenem polju je pet stiliziranih zlatih peres, ki so na \xc5\xa1\xc4\x8ditu razporejena v obliki satja. 3 peresa so narisana v vrsti zgoraj, 2 peresi pa spodaj, predstavljajo pa pet velikih mo\xc5\xbe (France Pre\xc5\xa1eren, Matija \xc4\x8cop, Anton Jan\xc5\xa1a, Fran Sale\xc5\xa1ki Fin\xc5\xbegar in Janez Jalen)._NEWLINE_Peresa so razporejena v obliki satja, saj se je na obmo\xc4\x8dju Ob\xc4\x8dine \xc5\xbdirovnica za\xc4\x8dela uradna zgodovina slovenskega \xc4\x8debelarstva. \xc4\x8cebelje satovje simbolizira tudi pridobivanje medu ter marljivost in pridnost ljudi._NEWLINE_Odprta knjiga na vrhu \xc5\xa1\xc4\x8dita simbolizira kulturne in znanstvene dose\xc5\xbeke znamenitih osebnosti, rojenih na obmo\xc4\x8dju, ki ga danes obsega Ob\xc4\x8dina \xc5\xbdirovnica.'